stanford-oval/wikipedia huggingface dataset:
Yoshie Onda
Ura

Onda aloitti luisteluharrastuksen vuonna 1990. Aikuisten sarjassa hän kilpaili vuosina 2000–2007. Häntä valmensi hänen kilpauransa alussa Machiko Yamada, jonka aiempiin valmennettaviin kuului muun muassa maailmanmestari Midori Ito. Kauden 2003–2004 jälkeen Onda muutti Audrey Weisigerin valmennettavaksi Yhdysvaltoihin ja kauden 2004–2005 jälkeen Josée Chouinardin valmennettavaksi Kanadaan.
Onda kilpaili urallaan neljissä maailmanmestaruuskilpailuissa, kuusissa neljän maanosan mestaruuskilpailuissa ja yksissä talviolympialaisissa. Maailmanmestaruuskilpailuissa hän sijoittui parhaimmillaan viidenneksi, vuonna 2002. Neljän maanosan mestaruuskilpailuissa hän voitti kolme mitalia, hopeaa vuonna 2005 koko uransa ennätyspisteillä sekä pronssia vuosina 2001 ja 2002. Salt Lake Cityn olympialaisissa 2002 hän sijoittui seitsemänneksitoista.
Taitoluistelun Grand Prix -sarjassa Onda menestyi erityisesti kaudella 2002–2003. Hän voitti tuolloin Bofrost Cup on Icen sekä NHK Trophyn ja sijoittui toiseksi Trophée Laliquessa. Hän olisi päässyt kilpailemaan helmi-maaliskuussa 2003 järjestettyyn Grand Prix -finaaliin, mutta joutui vetäytymään nilkkavamman vuoksi. Saman vamman vuoksi häneltä jäi väliin myös helmikuussa 2003 järjestetyt neljän maanosan mestaruuskilpailut.
Japanin-mestaruuskilpailuista Onda voitti kaksi mitalia, pronssia vuonna 2001 ja hopeaa vuonna 2003. Muista kilpailuista hän menestyi muun muassa talviuniversiadeissa 2005, joissa voitti kultaa.
Aiheesta muualla

Kuvia tai muita tiedostoja aiheesta Yoshie Onda Wikimedia Commonsissa
Westminster (Colorado)

| Westminster |
| --- | --- |
 Omakotitaloaluetta Westministerissa.

 Koordinaatit: 39°52′24″N, 105°3′26″W 
Valtio:  Yhdysvallat
Osavaltio:   Colorado
Piirikunta:  Adams, Jefferson
Pinta-ala:  
 – Kokonaispinta-ala:  32,9 km²
 – Josta vettä:  1,4 km² 
Korkeus:  1 641 m
Väkiluku (2010):  106 114
 – Väestötiheys:  3 225 as./km²
Aikavyöhyke:  UTC-7 (kesäaika UTC-6)
 
 Kaupungin kotisivut 
Infobox OKVirheellinen NIMI-arvo: 
Westminster on Yhdysvaltain keskilännessä sijaitsevan Coloradon osavaltion seitsemänneksi suurin kaupunki. Vuonna 2010 siellä oli 106 114 asukasta. Se sijaitsee viitisentoista kilometriä osavaltion pääkaupungista Denveristä luoteeseen. Sieltä ajaa 20 minuutissa niin Denveriin kuin Boulderiinkin.
Historia

Westminsterin alue asutettiin kultaryntäyksen huumassa vuonna 1858. Taajamalla on ollut monia nimiä: se oli ensin DeSpain Junction ensimmäisen uudisasukkaan mukaan, sitten Harris Park kiinteistösijoittajan mukaan. Vuonna 1893 alueelle rakennettiin Westminster Castle, presbyteerien moderni yliopisto, josta piti tulla lännen Princeton. Yliopiston mukaan kaupungistakin tuli Westminster vuonna 1911. Yliopisto suljettiin 1917, ja sen vaikuttava rakennus on nykyisin erään kirkkokunnan omistuksessa.
Kuvia kaupungista

Westminster Castle -rakennus.
Julkinen kirjasto.
Standley Lake High School.
Aiheesta muualla

Kuvia tai muita tiedostoja aiheesta Westminster (Colorado) Wikimedia Commonsissa
Kaupungin kotisivut
Wii Play: Motion

| Wii Play Motion |
| --- | --- |

Kehittäjä:   Useita  Arzest  Chunsoft  Good-Feel  Mitchell Corporation  NDcube  Nintendo  Prope  Skip Ltd.  Vanpool 
Julkaisija:  Nintendo
Jakelija:  Nintendo eShop
Ohjaaja:   Useita Naoto Ohshima (Arzest) Yutaka Sugano (Arzest) Atsushi Nakao (CAProduction) Yuichi Mizobe (Chunsoft) Kazuhiko Ogawa (Chunsoft) Kentaro Sei (Good-Feel) Hirosato Funaki (Mitchell) Satoru Tsujita (Mitchell) Takehiko Hosokawa (Nintendo) Tomohiko Aita (Prope) Keita Eto (Skip) Jun Taniguchi (Vanpool) 
Tuottaja:   Useita Yoji Ishii (Arzest) Etsunobu Ebisu (Good-Feel) Toyokazu Nonaka (Nintendo) Yuji Naka (Prope) Hiroshi Suzuki (Skip) Jun Tsuda (Vanpool) 
Taiteilija:  Masamichi Harada (Arzest) Hiroki Nakata (Chunsoft) Masashi Tsuboyama (Good-Feel)
Säveltäjä:   Useita Katsumi Yokokawa (Chunsoft) Tomoya Tomita (Good-Feel) Akihiro Juichiya (Good-Feel) Toshiyuki Sudo (Nintendo) Daisuke Matsuoka (Nintendo) Hirofumi Taniguchi (Skip) Masayoshi Ishi (T's Music) Masanori Adachi (Vanpool) Tomoko Sano (Vanpool) 
Ohjelmoija:   Useita Yuki Hatakeyama (Arzest) Shinji Iseki (Arzest) Minoru Ogawa (Arzest) Shinsuke Miyamoto (Chunsoft) Yuhei Matsuda (Good-Feel) 
Pelisarja:  Wii ja Wii Play
Julkaistu:  NA 13. kesäkuuta 2011EU 24. kesäkuuta 2011AUS 30. kesäkuuta 2011JP 7. heinäkuuta 2011
Lajityyppi:  Partypeli
Pelimuoto:  Yksinpeli, Moninpeli
Ikäluokitus:  CERO: A (kaikenikäisille)  ESRB: 10 vuotta tai vanhempi  PEGI 7  USK 6 
Alusta:  Wii
Jakelumuoto:  Nintendon optinen levy ja digitaalinen lataus
Lisää peliartikkeleitaVideopelien teemasivulla
Infobox OK      : 
Wii Play Motion on Nintendon julkaisema minipelien kokoelma, joka on julkaistu Wii-konsolille. Se julkaistiin Pohjois-Amerikassa 13. kesäkuuta 2011 ja Euroopassa 24. kesäkuuta 2011 sekä Australiassa 30. kesäkuuta 2011.
Wii Play Motion on jatkoa vuoden 2006 Wii Playlle ja kuuluu Wii-pelisarjaan.
Toisin kuin alkuperäisessä Wii Playssä, jonka Nintendo kehitti kokonaan, Wii Play Motionin pelit on kehittänyt useat eri kehittäjät. Kehittäjiin kuuluvat muun muassa Prope, Vanpool ja Skip Ltd..
Pelaaminen

Edeltäjänsä Wii Playn tavoin Wii Play Motion on minipelikokoelma, jossa pelataan Mii-hahmojen kanssa. Kaikki minipelit edellyttävät Wii MotionPlus -lisävarusteen tai Wii Remote Plus -ohjaimen käyttöä, mikä mahdollistaa Wii Remote -kaukosäätimen liikkeen havaitsemisen tarkemmin. Kaikki kaksitoista minipeliä on pelattavissa sekä yksin- että moninpeleissä. Toisin kuin edeltäjäänsä, Wii Play Motionia voi pelata useammalla kuin kahdella pelaajalla kerrallaan.
Aiheesta muualla

Pelin virallinen sivusto (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Wii Play: Motion
Käännös suomeksi
Esa Lehtinen

Esa Lehtinen -nimisiä henkilöitä ovat:
Esa Lehtinen (s. 1969), suomen kielen professori
Esa Lehtinen, Jämsän Paroni, yrittäjä ja iskelmälaulaja
Esa Lehtinen, puhallinsoittaja.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Esa Lehtinen”, voi hakea sivunnimihaulla, laajalla sivunnimihaulla tai tekstihaulla.
Esa Lehtinen (professori)

Esa Tapani Lehtinen (s. 15. lokakuuta 1969) on nykysuomen professori Jyväskylän yliopiston kieli- ja viestintätieteiden laitoksella. Hän toimii myös laitoksen varajohtajana.
Lehtinen valmistui filosofian maisteriksi vuonna 1996 ja väitteli tohtoriksi vuonna 2002. Hän työskenteli suomen kielen assistenttina Tampereen yliopistossa 15.9.–14.12.1994 ja uudelleen vuosina 2001–2002. Vuosina 1999–2000 hän työskenteli tutkijana Langnet-tutkijakoulussa. Vuosina 2007–2017 Lehtinen toimi Vaasan yliopiston nykysuomen, erityisesti suomen ammattikielen professorina. Hän hoiti aiemmin samaa tehtävää määräaikaisessa virkasuhteessa.
Lehtinen on tutkinut erityisesti työelämää diskurssin- ja vuorovaikutuksen tutkimuksen näkökulmasta. Hän johtaa Suomen Akatemian rahoittamaa Reshaping managerial practices with the help of digital platforms: An interactional perspective -hanketta (2019–2023), joka tarkastelee digitaalisten alustojen roolia johtamiskäytänteiden kehittämisessä organisaatioissa.
Vuonna 2023 Lehtinen kutsuttiin Suomalaisen Tiedeakatemian jäseneksi.
Westminster

| Westminster |
| --- | --- |
 Westminsterin palatsi.
Kaupunki:  Lontoo
Muodollinen kreivikunta:  Suur-Lontoo
Lontoon kaupunkipiiri:  City of Westminster
Koordinaatit:  51°30′00″N, 0°07′59″W
Lähialueet:  Covent Garden, St James’s, Belgravia, Pimlico
 fiWestminster 
Westminster on Lontoon kaupunginosa Lontoon Cityn länsipuolella. Suppeammassa merkityksessä Westminsterillä tarkoitetaan Westminster Abbeyn lähialueita, jossa myös Westminsterin palatsi ja Yhdistyneen kuningaskunnan parlamentti sijaitsevat. Virallisesti City of Westminster on kuitenkin paljon laajempi alue. Se on yksi Lontoon alueen kunnista (borough), ja käsittää myös suurimman osan yleisesti West Endiksi kutsutusta alueesta ulottuen Lontoon Cityn länsirajalta Hyde Parkiin saakka sekä pohjoisessa lähelle Regent’s Parkia. Sen alueella sijaitsevat siis myös esimerkiksi tunnetut Trafalgar Squaren ja Piccadilly Circusin aukiot lähiympäristöineen sekä Buckinghamin palatsi ympäröivine puistoalueineen.
Historia

Alun perin kaupunginosan nimeä käytettiin kuvaamaan Westminster Abbeyn lähialueita. Englannin hallitus on sijainnut siellä jo lähes tuhat vuotta. Nimitystä käytetään myös suuremmasta alueesta, City of Westminsteristä.
Westminsterin historiallinen keskus on entinen Thorneyn saari Thamesjoella, jonne Westminster Abbey rakennettiin. Kirkosta tuli perinteinen paikka Englannin hallitsijoiden kruunajaisille. Läheisestä Westminsterin palatsista kehittyi kuninkaallinen asunto vuoden 1066 normannivalloituksen jälkeen. Myöhemmin siellä sijaitsivat parlamentti ja oikeusistuimet. Vaikka hallitsijoilla oli vahva vaikutus Lontoossa, jossa sijaitsi Tower, kuninkaat eivät silti asuneet siellä epävakaiden ja ailahtelevaisten olosuhteiden vuoksi. Lontooseen kehittyi kaksi erillistä keskustaa, taloudellinen keskusta Lontoon Cityyn ja poliittinen sekä kulttuurinen keskus Westminsteriin, missä kuninkaallinen hovi sijaitsi. Erottelu on nähtävissä vielä tänäänkin.
Myöhemmin hallitsijat muuttivat muihin palatseihin kaupungissa ja oikeusistuimet siirtyivät erillisiin oikeustaloihin Lontoon kaupungin rajalle. Alue on yhä hallinnon keskus, ja parlamentti sijaitsee nykyisin Westminsterin palatsissa ja suurin osa ministeriöistä keskittyy Westminsteriin, Whitehalliin.
Westminster-nimitystä käytetään usein merkitsemään parlamenttia tai yleisesti Britannian poliittista hallintoa (Westminsterin malli). Westminsterin järjestelmä syntyi Englannissa vuoden 1688 vallankumouksen jälkeen. Kuninkaan kabinetista tuli hallitus (kabinetti), joka alkoi tehdä päätöksiä ilman kuninkaan läsnäoloa. Järjestelmän olennainen osa on parlamentarismi, jossa hallituksen pitää nauttia parlamentin alahuoneen luottamusta.
Yleistä

Lähellä Westminsterin palatsia ja Westminster Abbeyä sijaitsee Westminsterin koulu, joka on yksi Englannin suurimpia public schooleja. Kolme neljästä Westminsterin yliopiston kampuksesta sijaitsee Westminsterin kaupunginosassa.
Alueella asuu runsaasti ihmisiä, joista melko suuri osa on, kenties yllättäen, perinteistä lontoolaista työläisväkeä.
Aiheesta muualla

Kuvia tai muita tiedostoja aiheesta Westminster Wikimedia Commonsissa
Westminsterin koulu.
Yui Yatyer

| Yui Yatyer> ยุ้ย ญาติเยอะ.Henkilötiedot |
| --- | --- |
Syntynyt: 19. helmikuuta 1978 (ikä 46) Bangkok, Thaimaa
Kansalaisuus:  thai
Ammatti:  näyttelijä, laulaja
Muusikko
Taiteilijanimi:  Jariya Preedakul (จริยา ปรีดากูล)
Aktiivisena:  1987-
Tyylilajit:  popmusiikki 
Levy-yhtiöt:  Four-S
  [ Muokkaa Wikidatassa ] [ ohje ]  
Yui Yatyer (thaiksi ยุ้ย ญาติเยอะ, 19. helmikuuta 1978 Thaimaa) on thaimaalainen laulaja. Hän on laulaja elokuvissa "Phok Miea Ma Duay Roea", "Noo Chob Chob", "Lueak Mia Bok Ma", "Wan Raek Joea Luay", "Hoa Hai Duay", "Khun Nai Kha Ma Lang Saab".
Diskografia > Studioalbumit

Yui Pen Sao Laew 1st-12th ยุ้ยเป็นสาวแล้ว ชุด 1-12 (1995-2000)
Tam Ha Khoo Man ชุด 13 ตามหาคู่หมั้น (2001)
Joe Hua Jai ชุด 14 จอหัวใจ (2001)
Phuea Khao Thang Nan ชุด 15 ผัวเขาทั้งนั้น (2002)
Ja Road Mai Niea ชุด 16 จะรอดไหมเนี่ย (2002)
Rak Oaa Hai Roae Bap ชุด 17 รักอ้อให้รอแป๊บ (2003)
Khad Khon Ru Jai ชุด 18 ขาดคนรู้ใจ (2003)
Khon Thai Kluea Miea ชุด 19 คนไทยกลัวเมีย (2003)
Sud Yod ชุด 20 สุดยอด (2004)
Rak Kao Thee Khao Lueam ชุด 21 รักเก่าที่เขาลืม (2005)
Man Tong Yang Nan See ชุด 22 มันต้องยังงั้นซิ (2005)
Khon Thai Dueam ชุด 23 คนไทยเดิม (2006)
Naa Taa Khun Khun ชุด 24 หน้าตาคุ้นคุ้น (2007)
Phood Mai Kid ชุด 25 พูดไม่คิด (2008)
Yuei Maa Laew Jaa ชุด 26 ยุ้ยมาแล้วจ้า (2010)
Phee Klam Hua ชุด 27 ผีคลำหัว (2018)
Windows Media Player

| Windows Media Player |
| --- | --- |
 Windows Media Player 11 Windows Vista -käyttöjärjestelmässä.
Kehittäjä:  Microsoft
Kehityshistoria
Vakaa versio:  12.0
Tiedot
Ohjelmistotyyppi:  mediasoitinohjelmisto
Alusta:  Mac OS 8, Mac OS 9, Windows
Lisenssi:  omisteinen lisenssi, Microsoft EULA
Aiheesta muualla
www.microsoft.com/windows/windowsmedia
Windows Media Player (WMP) on Microsoftin kehittämä digitaalinen mediasoitin- ja medianhallintaohjelmisto. Sitä voidaan käyttää toistamaan ääntä, videota ja valokuvia Windows-käyttöjärjestelmällä. WMP on saatavilla myös Pocket PC ja Windows Mobile -pohjaisiin laitteisiin. Microsoft on myös julkaissut Mac OS -, Mac OS X - ja Solaris-kohtaiset versiot, joita ei enää päivitetä.
Windows Media Playerilla voidaan kopioida ääni-CD kiintolevylle suljettuun Windows Media Audio -formaattiin (WMA) tai MPEG-1 Audio Layer 3 -muotoon (MP3). Musiikin siirtäminen ja synkronointi ulkoiseen medialaitteeseen on mahdollista joidenkin rajoitteiden puitteissa. Uusimmat versiot toimivat myös digitaalisen musiikin verkkokauppojen päätteenä. WMP mahdollistaa myös elokuvien digitaalisen vuokraamisen kuluttajalle.
Windows Media Player on korvaaja aikaisemmin käytössä olleelle yksinkertaiselle Media Player -ohjelmalle (suomenkieliseltä nimeltään Mediasoitin), jonka ensimmäinen versio on vuodelta 1991, ja toimitettiin Windows 3.0 with Multimedia Extensionsin mukana. WMP lisää Media Player -sovellukseen muun muassa videon ja äänen toistoon liittyviä lisäominaisuuksia.
Oletusarvoisesti Windows Media Player käyttää ja toistaa Windows Media Audio (WMA), Windows Media Video (WMV), Advanced Streaming Format (ASF), sekä Microsoftin omaa XML-pohjaista toistolistaformaattia Windows Playlist (WPL).
Soitin käyttää myös Windows Media DRM -muotoa DRM-tekniikasta.
Lakikiista

Ohjelmiston on todettu rikkovan monopolisäädäntöä, josta johtuen Microsoft määrättiin sakkoihin ja toimittamaan Windows-versio ilman Media Playeria.
Aiheesta muualla

Microsoftin Windows Media -sivu
Yläinen Kuusijärvi

| Yläinen Kuusijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°18′10″N, 23°52′32″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  oja Alaiseen Kuusijärveen 
Järvinumero:  35.421.1.012
Mittaustietoja
Pinnankorkeus:  144 m  
Rantaviiva:  1,466 km  
Pinta-ala:  4,856 ha  
Saaria:  ei saaria 
 fiYläinen Kuusijärvi 
Yläinen Kuusijärvi  on Pirkanmaalla Virroilla Kuusijärvenperän kylän lähellä sijaitseva järvi.
Maantietoa

Järven pinta-ala on 4,9 hehtaaria, se on 650 metriä pitkä ja 150 metriä leveä. Järvellä ei ole kartan mukaan saaria, ja sen rantaviivan pituus on 1,5 kilometriä. Rannat ovat metsämaata. Eteläpuolella oleva Hautalanvuori nousee noin 50 metriä järven pinnan yläpuolelle. Järven länsipuolella on peltoja, joista osa jatkui vuoden 1960 peruskartassa järven rantaan. Yläisellä Kuusijärvellä on kaksi vapaa-ajan kiinteistöä, jotka on rakennettu vuoden 1990 jälkeen.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Järven vedenpinnan korkeus on 144 metriä mpy.
Yläinen Miesperä

| Yläinen Miesperä |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°12′20″N, 23°53′33″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarjanneveden alue (35.41)
Laskuoja:  oja Talasjärveen 
Järvinumero:  35.417.1.013
Mittaustietoja
Pinnankorkeus:  143,5 m  
Rantaviiva:  0,965 km  
Pinta-ala:  3,463 ha  
Saaria:  ei saaria 
 fiYläinen Miesperä 
Yläinen Miesperä  on Pirkanmaalla Virroilla Paavolanperän kylän lähellä sijaitseva lampi.
Maantietoa

Lammen pinta-ala on 3,5 hehtaaria, se on 450 metriä pitkä ja 150 metriä leveä. Lammella ei ole kartan mukaan saaria.  Sen rantaviivan pituus on 1,0 kilometriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Tarjanneveden alueella (35.41), jonka Siekkisjärven valuma-alueeseen (35.417) se kuuluu. Lammen vedenpinnan korkeus on 143,5 metriä mpy.
Esa Liedes

| Esa Liedes> Henkilötiedot |
| --- | --- |
Koko nimi:  Esa Eero Liedes
Syntynyt: 22. maaliskuuta 1950 (ikä 74)
Uran tiedot
Pituus:  173 cm
Paino:  61 kg
Laji:  kestävyysjuoksu
Seura:  Veitsiluodon Kisaveikot (-1974)  Haukiputaan Heitto (1975-1979)  Oulun Tarmo (1980-1986)  Raahen Vesa (1987)   Oulun NMKY (1988-)
Esa Eero Liedes (s. 22. maaliskuuta 1950) on aktiiviuransa päättänyt suomalainen kestävyysjuoksija. Hän edusti vuodesta 1986 lähtien 1986 lähtien Raahen Vesaa ja hänen valmentajanaan toimi Olavi Koskinen. Kalevan kisoista Liedes saavutti 10 000 metrin juoksusta kaksi pronssia vuosina 1983 ja 1985. Lisäksi hän voitti maratonilta kultaa vuonna 1984 sekä hopeaa vuonna 1983. Sisäratojen SM-kilpailuista Liedes voitti pronssia 5 000 metrin juoksussa vuonna 1982.
Liedes on edustanut Suomea aikuisten arvokisoissa kaksi kertaa. Hän on ollut mukana maastojuoksun MM-kilpailuissa Portugalissa vuonna 1985 ja Sveitsissä vuonna 1986. Molemmilla kerroilla hän kilpaili 12 kilometrin matkalla, mutta ei saavuttanut menestystä.
Virallisissa kilpailuissa Liedes ei ole esiintynyt vuoden 1988 jälkeen.
European Wind Energy Association

European Wind Energy Association (EWEA) on tuulivoimatuottajien edunvalvontajärjestö, joka edistää tuulivoiman käyttöä Euroopassa ja maailmassa. Jäseninä on runsaat 300 yritystä yli 40 maasta. Jäsenyritysten markkinaosuus tuulivoiman maailmanmarkkinoista on lähes 98 prosenttia.  Suomesta jäseninä ovat Winwind ja Tekes.
EWEA pyrkii vaikuttamaan tuulivoimatuotantoon liittyvään poliittiseen päätöksentekoon, antaa lausuntoja ja rahoittaa aiheeseen liittyvää tutkimusta. Järjestön toimisto on Brysselissä (Renewable Energy House). Järjestö on Global Wind Energy Council (GWEC) jäsen ja Euroopan uusiutuvan energian neuvoston European Renewable Energy Council] (EREC) perustajajäsen.
Lainsäädäntötavoitteet

Tuulivoiman lisäämiseksi EWEAN:n mukaan valtioiden olisi nopeasti säädettävä lainsäädäntö, joka sisältäisi: kansallisen toimintasuunnitelman, yksityiskohtaiset ja sitovat tavoitteet eri sektoreille (sähkö, lämpö ja kuljetus), lainsäädännöllisesti vakaan uusiutuvan sähköntuotannon, EU:ssa merituulivoiman vauhdittamisen, uusiutuvan energian sähköverkkoyhteyksien kehittämisen ja tuulivoiman tutkimuksen lisäämisen.
EWEAn tavoitteet tuulivoimarakentamiselle

EWEA:n mukaan EU:ssa on alkanut tuulivoimakausi vuonna 2010. EWEA:n mukaan tuulivoima on yleisin sähköntuotantomuoto Eurooppaan rakennettavassa uudessa sähkövoimassa; vuonna 2008 36 prosenttia ja seuraavana vuonna 39 prosenttia rakennetusta sähkövoimasta oli tuulivoimaa. EWEAn mukaan tuulivoiman etuja ovat omavaraisuus, taloudellisuus, polttoaineettomuus, teollisuuden, viennin ja kotimaisen työllisyyden kehitys, sähköntuoton savukaasuttomuus ja hiilidioksidittomuus ja kansalaisten enemmistön kannatus.
Tuottajajärjestö on asettanut omat tavoitteensa tuulivoimalla tuotetun sähkön tuotantomääräksi Euroopassa:
2009: 75 GW, 4 % sähköstä. Tuulivoimateollisuudessa 192 000 työpaikkaa.
2020: 230 GW, josta 40 GW merituulivoimaa. Tuotanto 582 TWh eli 24 % sähkön kokonaistuotannosta EU:ssa, 446 000 työpaikkaa. Uutta tuotantoa vuosittain 24,8 GW, vuosi-investoinnit 23,5 miljardia euroa. EWEAN arvion mukaan tuulisähkötuotanto säästäisi tuolloin vuosittain 28 mrd. euroa polttoaine- ja 8 mrd. euroa CO2-päästömaksuja.
2030: 400 GW, josta 250 GW merituulivoimaa. Tuotanto 1 155 TWh sähköä, 38 % sähkön kokonaistuotannosta EU:ssa. Uutta tuotantoa vuosittain 24,2 GW, vuosi-investoinnit 24,8 miljardia euroa. EWEAN arvion mukaan tuulisähkötuotanto säästäisi tuolloin vuosittain 56 mrd. euroa polttoaine- ja 15 mrd. euroa CO2-päästömaksuja.
Aiheesta muualla

EWEAn kotisivu
Famars Rombo

Famars Rombo on Famars di Abbiatico & Salvinelli -yhtiön tekemä nelipiippuinen haulikko. Se käyttää mm. 410. kaliiperista panosta. Ase on suunniteltu pienriistan metsästämiseen. Aseen merkittävin ominaisuus on mahdollisuus laukaista kaikki neljä piippua peräkkäin vain yhtä ainoata liipasinta puristaen. Famars Romboa valmistetaan vain rajoitettuja määriä.
Käännös suomeksi
Yläkemijoen koulu

| Yläkemijoen koulu |
| --- | --- |
Sijainti:  Vanttauskuru 5, Vanttauskoski, Rovaniemi
Perustettu:  2004
Luokat:  1–9 (peruskoulu)
Oppilaita:  noin 60
Yläkemijoen koulu.
Yläkemijoen koulu on peruskoulu Rovaniemellä Vanttauskosken kylässä. Se on perustettu vuonna 2004 entisen Vanttauskosken koulun tilalle, jonka 1950-luvulla rakennettu vanha osa tuhoutui tulipalossa vuonna 2002. Oppilaita Yläkemijoen koulussa on noin 60.
Koulun tiloissa toimii myös Vanttauskosken kyläkirjasto, sekä Yläkemijoen päiväkoti, joka järjestää koko- ja osapäiväistä varhaiskasvatusta sekä esiopetusta.
Aiheesta muualla

Yläkemijoen koulun verkkosivut
Ágios Isídoros

Ágios Isídoros (kreik. Ἀγιος Ισίδωρος, ”Pyhä Isidoros”) voi viitata seuraaviin paikkoihin:
Ágios Isídoros, kylä Páfoksen alueella Kyproksella
Ágios Isídoros, kylä Ródoksen saarella Etelä-Egean saarten alueella Kreikassa
Ágios Isídoros, saari Singitikóslahdessa Kreikassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ágios Isídoros”, voi hakea sivunnimihaulla, laajalla sivunnimihaulla tai tekstihaulla.
Yoshida Brothers

Yoshida Brothers on japanilainen maailmanmusiikkiyhtye, joka tunnetaan shamisen-nimisen kielisoittimen käytöstä sen kappaleissa. Yhtyeen muodostaa kaksi veljestä, Kenichi ja Ryoichiro Yoshida, jotka syntyivät Noboribetsun kaupungissa Hokkaidon saarella ja aloittivat shamisenin soiton 5-vuotiaina. Yhtyeellä on levytyssopimus Domo Recordsin kanssa.
Yoshida Brothersin kappale "Fukaki Umi No Kanata" on julkaistu myös Putumayo World Musicin kokoelmalevyllä Putumayo Presents: Asian Lounge.
Jäsenet

Kenichi Yoshida
Ryoichiro Yoshida
Diskografia

Move (2000)
Yoshida Brothers (2003)
Yoshida Brothers II (2004)
Yoshida Brothers III (2006)
Hishou (2007)
Best of Yoshida Brothers (2008)
Prism (2009)
Ibuki (2010)
Aiheesta muualla

Yoshida Brothers
Fable (pelisarja)

| Fable |
| --- | --- |
Kehittäjä:  Big Blue Box, Lionhead Studios
Suunnittelija:  Peter Molyneux
Lajityyppi:  seikkailupeli, roolipeli
Aiheesta muualla
MobyGames
Lisää peliartikkeleitaVideopelien teemasivulla
Fable on Lionhead Studiosin kehittämä videopelisarja, jonka suunnittelijana on ollut Peter Molyneux.
Pelit

Fable (2004)
Fable: The Lost Chapters (2005), laajennettu uudelleenjulkaisu
Fable Anniversary (2013), remasteroitu versio
Fable II (2008)
Fable II Pub Games (2008), spin-off
Fable III (2010)
Fable Heroes (2012), spin-off
Fable: The Journey (2012)
Fable Legends, ei julkaistu